stanford-oval/wikipedia huggingface dataset:
โรงเรียนเตรียมอุดมศึกษาพัฒนาการ สุวรรณภูมิ

| โรงเรียนเตรียมอุดมศึกษาพัฒนาการสุวรรณภูมิ> ที่ตั้ง |
| --- | --- |
199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร
ข้อมูล
ชื่ออื่น: ต.อ.พ.ภ.
ประเภท: โรงเรียนรัฐบาล สหศึกษา โรงเรียนมัธยมศึกษาขนาดใหญ่
คำขวัญ: ความเป็นเลิศทางวิชาการ และคุณธรรม
สถาปนา: 9 กุมภาพันธ์ พ.ศ. 2554; 13 ปีก่อน (2554-02-09)
เขตการศึกษา: สำนักงานเขตพื้นที่การศึกษามัธยมศึกษากรุงเทพมหานคร เขต 2
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้บริหาร: บรรจบ ภูโสดา
จำนวนนักเรียน: 2,314 คน  (ปีการศึกษา 2565)
ชั้นเรียนที่เปิดสอน: มัธยมศึกษาปีที่ 1-6
สี:    สีชมพู-สีน้ำเงิน
เพลง: มาร์ชเตรียมอุดมศึกษาพัฒนาการ
ดอกไม้: ดอกชมพูพันธุ์ทิพย์
เว็บไซต์: www.tupp.ac.th
โรงเรียนเตรียมอุดมศึกษาพัฒนาการสุวรรณภูมิ มีตัวย่อ ต.อ.พ.ภ. เป็นโรงเรียนรัฐบาลประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2 ตั้งอยู่ที่ 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร เปิดสอนในระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 แบบสหศึกษา
โรงเรียนก่อตั้งเมื่อวันที่ 9 กุมภาพันธ์ พ.ศ. 2554 โดยอุดม พรมพันธ์ใจ ซึ่งเป็นผู้อำนวยการโรงเรียนเตรียมอุดมศึกษาพัฒนาการ ในขณะนั้น
โรงเรียนเตรียมอุดมศึกษาพัฒนาการสุวรรณภูมิ ถือเป็นโรงเรียนในเครือข่ายโรงเรียนเตรียมอุดมศึกษาพัฒนาการในลำดับที่ 9
ปัจจุบันโรงเรียนเตรียมอุดมศึกษาพัฒนาการสุวรรณภูมิ มีเนื้อที่ภายในโรงเรียนทั้งหมด 19 ไร่ ซึ่งได้รับจากนายอภิสิทธิ์ งามอัจฉริยะกุล กรรมการผู้จัดการ บริษัท เค.ซี พร็อพเพอร์ตี้ จำกัด (มหาชน) ในวันที่ 8 กุมภาพันธ์ 2554 และได้ถือเอาวันรุ่งขึ้นวันที่ 9 กุมภาพันธ์ พ.ศ. 2554 เป็นวันก่อตั้งโรงเรียน
สาเหตุของการแยกโรงเรียน

เนื่องจากนักเรียนที่โรงเรียนเตรียมอุดมศึกษาพัฒนาการมีจำนวนมากเกินไป ทางโรงเรียนจึงลงความเห็นว่าควรที่จะสร้างโรงเรียนในเครือข่ายโรงเรียนเตรียมอุดมศึกษาพัฒนาการเพิ่มขึ้นมา โดยใช้ชื่อว่า โรงเรียนเตรียมอุดมศึกษาพัฒนาการสุวรรณภูมิ พอดีกับที่นายอภิสิทธิ์ งามอัจฉริยะกุล ได้บริจาคเนื้อที่จำนวน 19 ไร่ให้ทางโรงเรียน จึงนำที่ดินนั้นมาสร้างเป็นโรงเรียนเตรียมอุดมศึกษาพัฒนาการสุวรรณภูมิ
การย้ายสถานศึกษาจากที่ตั้งชั่วคราวไปยังที่ตั้งจริง

ในปีการศึกษา 2560 (ตั้งแต่วันที่ 16 พฤษภาคม 2560) โรงเรียนเตรียมอุดมศึกษาพัฒนาการสุวรรณภูมิ ได้ทำการย้ายที่ตั้งของสถานศึกษา จากที่ตั้งชั่วคราว 499 ถนนพัฒนาการ แขวงสวนหลวง เขตสวนหลวง กรุงเทพมหานคร 10250 (สถานที่ตั้งเดียวกันกับโรงเรียนเตรียมอุดมศึกษาพัฒนาการ)  ไปยังสถานที่ตั้งจริง 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร 10520
สายการเรียนของมัธยมศึกษาตอนปลาย > ในปีการศึกษา 2557 มีแผนการเรียนทั้งหมด 3 แผนการเรียนได้แก่

แผนการเรียน วิทยาศาสตร์ - คณิตศาสตร์
แผนการเรียน คณิตศาสตร์ - ภาษาอังกฤษ
แผนการเรียน ภาษาอังกฤษ - ภาษาไทย - สังคมศึกษาฯ
สายการเรียนของมัธยมศึกษาตอนปลาย > ในปีการศึกษา 2560 มีแผนการเรียนทั้งหมด 5 แผนการเรียน

แผนการเรียน วิทยาศาสตร์ - คณิตศาสตร์ (ห้องเรียนพิเศษ Gifted)
แผนการเรียน วิทยาศาสตร์ - คณิตศาสตร์
แผนการเรียน คณิตศาสตร์ - ภาษาอังกฤษ
แผนการเรียน ภาษาอังกฤษ - ภาษาไทย - สังคมศึกษาฯ
แผนการเรียน ทวิศึกษา (สาขาคอมพิวเตอร์ธุรกิจ และ สาขาเทคโนโลยีสารสนเทศ)
รายนามผู้อำนวยการโรงเรียน

| ลำดับ | รายนาม | ปีที่เริ่มดำรงวาระ | ปีที่สิ้นสุดวาระ |
| --- | --- | --- | --- |
| 0 | นายอุดม พรมพันธุ์ใจ | (ผู้ก่อตั้งโรงเรียน) | (ผู้ก่อตั้งโรงเรียน) |
| 1 | นายสุรเดช กาญจนประเสริฐ | พ.ศ. 2554 | พ.ศ. 2555 |
| 2 | นายสมพร  สังวาระ | พ.ศ. 2555 | พ.ศ. 2557 |
| 3 | นายศุภกฤต ดิษฐสุวรรณ | พ.ศ. 2557 | พ.ศ. 2566 |
| 4 | นายบรรจบ ภูโสดา | พ.ศ. 2566 | ยังดำรงตำแหน่งในปัจจุบัน |
แหล่งข้อมูลอื่น

เว็บไซต์หลักของโรงเรียนเตรียมอุดมศึกษาพัฒนาการสุวรรณภูมิ
Facebook แฟนเพจของทางโรงเรียน
Twitter ประชาสัมพันธ์ของทางโรงเรียน
Facebook ประชาสัมพันธ์ของทางโรงเรียน
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง
การศึกษาด้านคอมพิวเตอร์

สาขาวิชาคอมพิวเตอร์ระดับปริญญาตรีในประเทศไทย กำหนดโดยกระทรวงศึกษาธิการตามมาตรฐานคุณวุฒิระดับปริญญาตรี สาขาคอมพิวเตอร์ พ.ศ. 2552 แบ่งเป็นสาขาดังนี้
สาขาวิทยาการคอมพิวเตอร์ หรือวิทยาศาสตร์คอมพิวเตอร์  (CS)
สาขาวิศวกรรมคอมพิวเตอร์ (CE)
สาขาวิศวกรรมซอฟต์แวร์ (SE)
สาขาเทคโนโลยีสารสนเทศ หรือเทคโนโลยีสารสนเทศและการสื่อสาร (IT)
สาขาคอมพิวเตอร์ธุรกิจ หรือระบบสารสนเทศทางธุรกิจ (BC)
โดยอ้างอิงจากการจัดหลักสูตร ของ The Association for Computing Machinery (ACM), The Association for Information Systems (AIS) และ The Institute of Electrical and Electronics Engineer - Computer Society (IEEE-CS) ชึ่งได้แบ่งองค์ความรู้ของสาขาคอมพิวเตอร์ออกเป็น 5 ด้านหลักคือ
องค์การและระบบสารสนเทศ
เทคโนโลยีสารสนเทศเพื่องานประยุกต์
เทคโนโลยีและวิธีการทางซอฟต์แวร์
โครงสร้างพื้นฐานของระบบ
ฮาร์ดแวร์และสถาปัตยกรรมคอมพิวเตอร์
โดยทั้ง 5 สาขาวิชานั้น มุ่งเน้นองค์ความรู้ ที่แตกต่างกัน
ทั้งนี้ยังมีสาขาอื่น ๆ ที่ เรียนต้านคอมพิวเตอร์ เช่น คอมพิวเตอร์ศึกษา (Computer Education) ระบบสารสนเทศ (Information System) เป็นต้น
สถานีรถไฟบ้านแหลม

ระวังสับสนกับ ที่หยุดรถไฟท่าฉลอม หรือ อำเภอบ้านแหลม
สถานีรถไฟบ้านแหลม  เป็นสถานีรถไฟระดับ 3 ของทางรถไฟสายแม่กลอง เป็นสถานีต้นของเส้นทางช่วงบ้านแหลม-แม่กลอง ตั้งอยู่ถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร
ผู้โดยสารที่เดินทางไปกรุงเทพ จะต้องลงจากขบวนรถที่สถานีรถไฟบ้านแหลม และต่อเรือข้ามฟากที่ท่าฉลอม ไปขึ้นรถไฟช่วงต่อที่สถานีรถไฟมหาชัย มีปลายทางที่สถานีรถไฟวงเวียนใหญ่ ระยะทาง 31 กิโลเมตร
ในปี พ.ศ. 2558 การรถไฟแห่งประเทศไทย ได้สั่งปิดเส้นทางในช่วงระหว่างสถานีรถไฟบ้านแหลม - สถานีรถไฟแม่กลอง (ทางรถไฟสายตลาดร่มหุบ) ระหว่างวันที่ 13 พฤษภาคม - 8 พฤศจิกายน รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารแทนไปก่อน
ดอกรักริมทาง

| ดอกรักริมทาง |
| --- | --- |

สร้างโดย: เอ็กแซ็กท์ - ซีเนริโอ
กำกับโดย: นิพนธ์ ผิวเณร
แสดงนำ: สุกฤษฎิ์ วิเศษแก้ว วรรณรท สนธิไชย พิชญา เชาวลิต ปานวาด เหมมณี อนุชิต สพันธุ์พงษ์ จรินทร์พร จุนเกียรติ อลิชา ไล่ศัตรูไกล
ผู้ประพันธ์ดนตรีแก่นเรื่อง:  เพลง ให้ฉันได้รู้ที  โดย สุกฤษฎิ์ วิเศษแก้ว  เพลง เผลอรักหมดใจ  โดย สุกฤษฎิ์ วิเศษแก้ว
จำนวนตอน: 29 ตอน
การผลิต
ผู้อำนวยการสร้าง: นิพนธ์ ผิวเณร ถกลเกียรติ วีรวรรณ
ความยาวตอน: ประมาณ 1 ชั่วโมง/ตอน
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 10 พฤษภาคม พ.ศ. 2553 – 28 มิถุนายน พ.ศ. 2553
ดอกรักริมทาง เป็นละครรักโรแมนติก-ดราม่า-คอมมาดี้ ของบริษัท เอ็กแซ็กท์ และ ซีเนริโอ จำกัด สร้างจากบทประพันธ์ นวนิยายของ ชูวงศ์ ฉายะจินดา  กำกับการแสดงโดย นิพนธ์ ผิวเณร นำแสดงโดย สุกฤษฎิ์ วิเศษแก้ว และ วรรณรท สนธิไชย ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 10 พฤษภาคม พ.ศ. 2553 และฉายตอนสุดท้ายเมื่อวันที่ 28 มิถุนายน พ.ศ. 2553
บทตัวละคร

สุกฤษฎิ์ วิเศษแก้ว รับบท ปฐวี
ตากล้องหนุ่มหล่อ สุดเพอร์เฟ็กต์ ขวัญใจสาวๆ คบหาเป็นแฟนกับเจนจิรา ดาราสาวชื่อดัง
และเป็นเจ้าของบ้านที่อนุสร์ต้องปลอมตัวเข้ามาตามหาพินัยกรรมของพ่อ
วรรณรท สนธิไชย รับบท อนุสร์ พัฒนปรีดี (นุสร์) / อนุชา ใจซื่อ (อู๊ด)
สาวสวย เปรี้ยว เพิ่งเรียนจบจากเมืองนอก ถูกจิตรีภรรยาน้อยของพ่อโกงสมบัติทุกอย่างไป
จึงต้องปลอมตัวเป็นผู้ชายเพื่อเข้ามาตามหาพินัยกรรมในบ้านของปฐวี ที่จิตรีขายต่อให้
พิชญา เชาวลิต รับบท เจนจิรา
ดาราสาวสวยชื่อดัง เป็นน้องสาวของจิตรี คบหาเป็นแฟนของปฐวีเพราะหน้าตาและฐานะที่เพียบพร้อม
เป็นคนฟุ้งเฟ้อทะเยอะทะยาน เอาแต่ใจตัวเอง ชอบเอาชนะ ไม่ถูกชะตาและเกลียดขี้หน้าอนุสร์ตั้งแต่แรกเห็น
ปานวาด เหมมณี รับบท จิตรี
อดีตดารา เป็นพี่สาวเจนจิรา หวังรวยทางลัดโดยการจับผู้ชายกระเป๋าหนัก ในที่สุดก็คว้าอรรณพ พ่อของอนุสร์ มาได้
จนทำให้ครอบครัวอนุสร์ต้องแตกแยก แต่อยู่กินกันได้ไม่นาน จิตรีก็แอบคบชู้กับสิทธิศักดิ์
อนุชิต สพันธุ์พงษ์ รับบท ธัญญ์
หนุ่มไฮโซเจ้าเสน่ห์ อารมณ์ดี เพื่อนรุ่นพี่ของอนุสร์ คอยช่วยเหลืออนุสร์ทุกอย่าง ตกหลุมรักพัดชาตั้งแต่แรกเห็น
จรินทร์พร จุนเกียรติ รับบท พัดชา
สาวน้อย น่ารัก นิสัยช่างฝัน อ่อนโยน แต่เป็นคนไม่มีความมั่นใจ คิดอยู่เสมอว่าตัวเองไม่สวย
อลิชา ไล่ศัตรูไกล รับบท ปวีณา
พี่สาวของปฐวี เป็นคนดูแลผลประโยชน์ต่างๆในครอบครัว รู้ทันเจนจิราทุกอย่าง จึงเป็นไม้เบื่อไม้เมากัน
คอยขัดขวางไม่ให้เจนจิราลงเอยกับปฐวี
ชัยพล พูพาร์ต รับบท สิทธิศักดิ์
อดีตบาร์เทนเดอร์หนุ่ม ชู้รักของจิตรี ทั้งคู่ลักลอบมีความสัมพันธ์กันมานาน พอสามีจิตรีตายเลยขยับฐานะมาเป็นผู้ช่วย
เป็นมือเป็นเท้าทำเรื่องชั่วๆ ให้จิตรี
กาญจนา จินดาวัฒน์ รับบท นวลจันทร์
แม่ของปฐวี ที่ไม่ชอบเจนจิรา เพราะรู้ว่าเจนจิราคบปฐวีเพื่อเงิน
โฉมฉาย ฉัตรวิไล รับบท ป้าอุ้ง
เป็นคนที่นวลจันทร์ส่งให้ไปอยู่บ้านของปฐวี เพื่อดูแลบ้าน และกันท่าเจนจิรา
ชนานา นุตาคม รับบท ไพลิน
แม่ของพัดชา เป็นเพื่อนสนิทของนวลจันทร์
ทรงสิทธิ์ รุ่งนพคุณศรี รับบท วินัย
พ่อของพัดชาและเป็นสามีของไพลิน
วิชุดา พินดั้ม รับบท มีนาคม
ผู้จัดการดาราของเจนจิรา
อู๊ด เป็นต่อ รับบท หนึ่ง
เป็นลูกน้องของปฐวี ที่บริษัท
เดชบดินทร์ ฉายทองดี รับบท ทินกร
ผู้ช่วยของปฐวี เป็นคนขยันขันแข็ง ตั้งใจทำงาน สนิทกับปฐวีมาก แต่เพราะเข้าใจผิดว่าปฐวีเป็นเกย์ที่คิดจะเคลมตน
เลยพยายามตีตัวออกห่าง
อนุวัฒน์ นิวาตวงศ์ รับบท อรรณพ พัฒนปรีดี
พ่อของอนุสร์
รายชื่อนักแสดง

| พ> ศ. 2553 | รับบทเป็น |
| --- | --- |
สุกฤษฎิ์ วิเศษแก้ว: ปฐวี
วรรณรท สนธิไชย: อนุสร์ / อู๊ด
อนุชิต สพันธุ์พงษ์: ธัญญ์
จรินทร์พร จุนเกียรติ: พัดชา
พิชญา เชาวลิต: เจนจิรา
อลิชา หิรัญพฤกษ์: ปวีณา
ปานวาด เหมมณี: จิตรี
กาญจนา จินดาวัฒน์: นวลจันทร์
ชัยพล พูพาร์ต: สิทธิศักดิ์
วิชุดา พินดั้ม: มีน
โฉมฉาย ฉัตรวิไล: ป้าอุ้ง
ชนานา นุตาคม: ไพลิน
เดชบดินทร์ ฉายทองดี: ทินกร
อู๊ด เป็นต่อ: หนึ่ง
ศิวพร พันธรักษ์: ลำดวน
ทีมพากย์

| รายชื่อ | พากย์เสียง |
| --- | --- |
กิตติ เชี่ยววงศ์กุล: ฮั่งตู๋
เจี๊ยบ เชิญยิ้ม: ฉงน
ภัณฑิลา ฟูกลิ่น: บุ้งกี๋
จุ๊บจิ๊บ เชิญยิ้ม: เก่ง
นักแสดงรับเชิญ

| รายชื่อ | รับบทเป็น |
| --- | --- |
ทรงสิทธิ์ รุ่งนพคุณศรี: วินัย
อนุวัฒน์ นิวาตวงศ์: อรรณพ
แจ๊ค เกอลีน: นักข่าว
ขจรกิติ์ พ้นภัย: n/a
เพลงประกอบละคร

เพลง ให้ฉันได้รู้ที ขับร้องโดย สุกฤษฎิ์ วิเศษแก้ว อัลบั้ม Bie Love Series (เพลงเปิด)
เพลง เผลอรักหมดใจ ขับร้องโดย สุกฤษฎิ์ วิเศษแก้ว อัลบั้ม Bie Love Series (เพลงปิด)
การออกอากาศในประเทศจีน

ดอกรักริมทาง ออกอากาศทางสถานีโทรทัศน์อันฮุยทีวีของจีน ในเดือนกุมภาพันธ์ 2554 และได้รับการจัดอันดับ เป็นละครที่มีเรตติ้งสูงเป็นอันดับที่ 2 ของซี่รี่ส์ทั้งหมดที่ออกอากาศในเดือนนั้น  อีกทั้ง ดอกรักริมทาง ยังได้รับความนิยมสูงสุดเป็นอันดับหนึ่งของซี่รี่ส์ต่างประเทศ ในเว็บไซต์ PPS ชื่อดังของจีน
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| ทีวีอินไซด์ ฮอท อวอร์ด 2010 | นางร้าย Hot แห่งปี | ปานวาด เหมมณี | เสนอชื่อเข้าชิง |  |

| สุดสัปดาห์ Young & Smart Vote 2010 | นักแสดงชายยอดนิยม | สุกฤษฎิ์ วิเศษแก้ว | เสนอชื่อเข้าชิง | ได้รับอันดับ 2 |

| คมชัดลึก อวอร์ด ครั้งที่ 8 | นักแสดงชายยอดนิยม | สุกฤษฎิ์ วิเศษแก้ว | เสนอชื่อเข้าชิง |  |
| คมชัดลึก อวอร์ด ครั้งที่ 8 | ละครไทยยอดนิยม | "ดอกรักริมทาง" | เสนอชื่อเข้าชิง |  |

| รางวัลนาฏราช ครั้งที่ 2 | เพลงละครยอดเยี่ยม | เพลง เผลอรักหมดใจ ผู้ขับร้อง สุกฤษฎิ์ วิเศษแก้ว | เสนอชื่อเข้าชิง |  |

| TV Drama Awards 2011 | รางวัลพระเอกยอดนิยม | สุกฤษฎิ์ วิเศษแก้ว | ชนะ | เป็นรางวัลที่จัดขึ้นในประเทศจีน |
แหล่งข้อมูลอื่น

“ดอกรักริมทาง” ออกอากาศทุกคืนวันจันทร์-พฤหัสบดี  20.20 น.ช่อง 5 เก็บถาวร 2015-09-24 ที่ เวย์แบ็กแมชชีน
“ดูละครดอกรักริมทาง เก็บถาวร 2013-10-30 ที่ เวย์แบ็กแมชชีน
โรงเรียนบ้านไผ่ (ข.ก.๕)

| โรงเรียนบ้านไผ่   (ข> ก.๕) Banphai School (K.K.5) |
| --- | --- |

ที่ตั้ง

ถนนเจนจบทิศ ตำบลในเมือง  อำเภอบ้านไผ่ จังหวัดขอนแก่น 40110
ข้อมูล
ชื่ออื่น: บ.ผ.
ประเภท: มัธยมศึกษา
คำขวัญ: การเรียนดี  กีฬาเด่น  เน้นวินัย ใฝ่คุณธรรม
สถาปนา: 1 พฤศจิกายน พ.ศ. 2491
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 40101265
วิทยาเขต: ปราสาทพญาไผ่
สี: ████ สีม่วง - สีขาว
เพลง: มาร์ชโรงเรียนบ้านไผ่
เว็บไซต์: banphai.ac.th
โรงเรียนบ้านไผ่ (ข.ก.๕) เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ตำบลในเมือง อำเภอบ้านไผ่ จังหวัดขอนแก่น
ประวัติ

โรงเรียนบ้านไผ่ (ข.ก.๕) เป็นโรงเรียนรัฐบาล ประเภทสหศึกษา เปิดสอนครั้งแรกในระดับชั้นมัธยมศึกษาตอนต้น เมื่อวันที่ 1 พฤศจิกายน พ.ศ. 2491
โรงเรียนบ้านไผ่เปิดสอนในระดับชั้นมัธยมศึกษาตอนต้น และมัธยมศึกษาตอนปลาย บนเนื้อที่ทั้งหมด 42 ไร่ 16 ตารางวา
เกียรติประวัติ

รางวัลพระราชทาน ประเภทโรงเรียนมัธยมศึกษาขนาดใหญ่พิเศษ ของกระทรวงศึกษาธิการ พ.ศ. 2532
รางวัลโรงเรียนแกนนำปฏิรูปการศึกษาดีเด่น กรมสามัญศึกษา พ.ศ. 2545
รางวัลห้องสมุดดีเด่น โดยสำนักงานเขตพื้นที่การศึกษาขอนแก่น เขต 2 พ.ศ. 2549
รางวัลพระราชทาน ประเภทโรงเรียนมัธยมศึกษาขนาดใหญ่พิเศษ ของกระทรวงศึกษาธิการ พ.ศ. 2558
แผนการสอน

ระดับชั้นมัธยมศึกษาตอนต้น แผนการเรียนภาษาอังกฤษ  ระดับชั้นละ 10 ห้องเรียน รวม 30 ห้องเรียน
ระดับชั้นมัธยมศึกษาตอนปลาย แผนการเรียนภาษาอังกฤษ ระดับชั้นละ 12 ห้องเรียน รวม 36 ห้องเรียน
แผน 1 คณิตศาสตร์และวิทยาศาสตร์
แผน 2 วิชาศึกษาทั่วไป
แผน 3 ศิลป์ภาษา ญี่ปุ่น จีน
แผน 4 วิทยาศาตร์การกีฬา
แหล่งข้อมูลอื่น

เว็บไซต์โรงเรียนบ้านไผ่ เก็บถาวร 2015-06-17 ที่ เวย์แบ็กแมชชีน
โรงเรียนบ้านไผ่ ที่เฟซบุ๊ก
ข้อมูลพื้นฐานโรงเรียนบ้านไผ่ (ข.ก.๕)ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
คณะนิติศาสตร์ มหาวิทยาลัยกรุงเทพธนบุรี

| --- | --- |
Faculty of Law, bangkokthonburi University
คณบดี: ผู้ช่วยศาสตราจารย์เสงี่ยม บุษบาบาน
ที่อยู่: คณะนิติศาสตร์ มหาวิทยาลัยกรุงเทพธนบุรี 16/10 ถนนพญาไท แขวงทวีวัฒนาเขตทวีวัฒนา กรุงเทพมหานคร
เว็บไซต์: https://bkkthon-admission.com/faculty/law/
คณะนิติศาสตร์ มหาวิทยาลัยกรุงเทพธนบุรี ระดับคณะวิชา สังกัดมหาวิทยาลัยกรุงเทพธนบุรี กระทรวงศึกษาธิการ มุ่งผลิตบัณฑิตให้มีความรู้ความสามารถในวิชาชีพ และมีความรู้พื้นฐานในการศึกษาต่อ รวมทั้งมีจรรยาบรรณแห่งวิชาชีพ มุ่งมั่นในการสร้างสรรค์ความเจริญให้แก่องค์กร สังคม และประเทศชาติ
ปัจจุบัน คณะนิติศาสตร์ เปิดสอนทั้งในระดับปริญญาตรี และระดับปริญญาโท
ปรัชญา

มุ่งผลิตบัณฑิตให้มีความรู้ความสามารถในวิชาชีพ และมีความรู้พื้นฐานในการศึกษาต่อ รวมทั้งมีจรรยาบรรณแห่งวิชาชีพ มุ่งมั่นในการสร้างสรรค์ความเจริญให้แก่องค์กร สังคม และประเทศชาติ
วัตถุประสงค์

เพื่อผลิตบัณฑิตให้มีความรู้ความเข้าใจเกี่ยวกับกฎหมาย ทั้งในทางทฤษฎีและปฏิบัติ
เพื่อให้บัณฑิตได้นำความร ู้ความเข้าใจไปประกอบอาชีพ ทางกฎหมาย มีคุณธรรม จริยธรรม ประพฤติตนอยู่ในกรอบ จรรยาบรรณและรับผิดชอบในวิชาชีพของนักกฎหมายที่ดี
เพื่อให้บัณฑิตมีความรู้ และศักยภาพเพียงพอที่จะศึกษาต่อในระดับที่สูงขึ้น ไปทั้งภายในประเทศและต่างประเทศ
เพื่อผลิตบัณฑิตให้มีความรับผิดชอบต่อตนเอง สังคม และประเทศชาติ
คณบดี

ผู้ช่วยศาสตราจารย์เสงี่ยม  บุษบาบาน
หลักสูตร > ระดับปริญญาตรี

หลักสูตรนิติศาสตรบัณฑิต (ภาคปกติ และ ภาคบัณฑิต)
หลักสูตร > ระดับปริญญาโท

หลักสูตรนิติศาสตรมหาบัณฑิต (น.ม.)
| ด ค กมหาวิทยาลัยกรุงเทพธนบุรี |
| --- | --- | --- |
| สัญลักษณ์ | พระปรางค์วัดอรุณ |  |
| คณะ | นิติศาสตร์ • รัฐศาสตร์ • วิทยาศาสตร์และเทคโนโลยี • นิเทศศาสตร์ • ศิลปศาสตร์ • พยาบาลศาสตร์ • ศิลปกรรมศาสตร์ • ศึกษาศาสตร์ • บัญชี • เทคโนโลยีและนวัตกรรม • สาธารณสุขศาสตร์ • ดุริยางคศาสตร์ • บริหารธุรกิจ • วิศวกรรมศาสตร์ • วิทยาศาสตร์และเทคโนโลยีการกีฬา • ทันตแพทยศาสตร์ • แพทยศาสตร์ |  |
| โรงเรียน | โรงเรียนสาธิตมหาวิทยาลัยกรุงเทพธนบุรี |  |
| โครงการจัดตั้ง | โครงการจัดตั้งคณะเภสัชศาสตร์ • โครงการจัดตั้งคณะเทคนิคการแพทย์ |  |
หมวดหมู่ • โครงการ • สถานีย่อย
สถาบันเทคโนโลยีพระจอมเกล้า

สำหรับความหมายอื่น ดูที่ สถาบันเทคโนโลยีพระจอมเกล้า (แก้ความกำกวม)
| --- | --- |
King Mongkut's Institute of Technology

ชื่อเดิม: วิทยาลัยเทคนิคธนบุรี วิทยาลัยเทคนิคพระนครเหนือ วิทยาลัยโทรคมนาคมนนทบุรี
ประเภท: สถาบันอุดมศึกษาของรัฐ
ดำเนินงาน: 24 เมษายน ค.ศ. 1971 (1971-04-24)–19 กุมภาพันธ์ ค.ศ. 1986 (1986-02-19)
สี:   สีแสด [ต้องการอ้างอิง]
สถาบันเทคโนโลยีพระจอมเกล้า เป็นอดีตสถาบันอุดมศึกษาของรัฐ เคยมีสถานะเป็นกรมในกระทรวงศึกษาธิการ ก่อตั้งขึ้นใน พ.ศ. 2514 โดยการรวมวิทยาลัย 3 แห่งเข้าด้วยกัน คือ วิทยาลัยเทคนิคธนบุรี วิทยาลัยเทคนิคพระนครเหนือ และ วิทยาลัยโทรคมนาคมนนทบุรี รวมทั้งมีวิทยาลัยอีกหนึ่งแห่งเข้ามาสมทบภายหลัง คือ วิทยาลัยก่อสร้างบางพลัด  สถาบันเทคโนโลยีพระจอมเกล้าเติบโตอย่างรวดเร็ว แต่ด้วยความแตกต่างของวิทยาเขตและวิกฤตการบริหารงาน จึงได้แยกออกเป็นเป็นสถาบันอุดมศึกษาอิสระสามแห่งใน พ.ศ. 2529  รวมอายุสถาบันเทคโนโลยีพระจอมเกล้าในฐานะสถาบันอุดมศึกษาที่เป็นเอกเทศได้ 15 ปี ในระหว่างนี้มีอธิการบดีดำรงแหน่งสองคน โดยในช่วงบั้นปลายที่มีวิกฤตการบริหาร รองอธิการบดีประจำวิทยาเขตผลัดเปลี่ยนกันรักษาการตำแหน่งอธิการบดี
ประวัติ

เมื่อ 23 เมษายน พ.ศ. 2514  สถาบันเทคโนโลยีพระจอมเกล้า   ตั้งขึ้น จากการรวม วิทยาลัยเทคนิคธนบุรี วิทยาลัยเทคนิคพระนครเหนือ และ วิทยาลัยโทรคมนาคมนนทบุรี ในสังกัด กรมอาชีวศึกษา กระทรวงศึกษาธิการ เข้าด้วยกัน  ตาม พระราชบัญญัติสถาบันเทคโนโลยีพระจอมเกล้า  พ.ศ. ๒๕๑๔   โดยเป็นสถาบันการศึกษาและวิจัย มีวัตถุประสงค์ที่จะผลิตครูอาชีวศึกษาระดับปริญญา ให้การศึกษาทั้งระดับปริญญา และระดับต่ำกว่าปริญญา และทำวิจัยทางวิทยาศาสตร์และเทคโนโลยี ทั้งนี้สถาบันเป็นนิติบุคคล มีฐานะเป็นกรมในกระทรวงศึกษาธิการ
เมื่อ 20 มิถุนายน พ.ศ. 2515 กระทรวงศึกษาธิการ ได้ประกาศให้รวม วิทยาลัยวิชาการก่อสร้างบางพลัด เข้ากับ สถาบันเทคโนโลยีพระจอมเกล้า   (ซึ่งถูกรวมเข้ากับ ศูนย์ลาดกระบัง และทำให้ ศูนย์ธนบุรี ได้ยุติการรับนักศึกษาสถาปัตยกรรมศาสตร์ ตั้งแต่ พ.ศ. 2515 และจัดตั้งเป็น คณะสถาปัตยกรรมศาสตร์ ศูนย์ลาดกระบัง ในปีการศึกษา 2516 ปัจจุบันคณะดังกล่าวอยู่ในสังกัด สถาบันเทคโนโลยีพระจอมเกล้า วิทยาเขตเจ้าคุณทหารลาดกระบัง )
เมื่อ 28 มิถุนายน พ.ศ. 2517  สถาบันเทคโนโลยีพระจอมเกล้า ถูกโอนย้ายไปสังกัด ทบวงมหาวิทยาลัยของรัฐ ตาม พระราชบัญญัติสถาบันเทคโนโลยีพระจอมเกล้า (ฉบับที่ ๒) พ.ศ. ๒๕๑๗  ซึ่งต่อมาเปลี่ยนชื่อเป็น ทบวงมหาวิทยาลัย
เมื่อ 20 เมษายน พ.ศ. 2522 จากการขยายตัวของสถาบันอย่างรวดเร็ว จึงมีการปรับโครงสร้างตามมาหลายครั้ง กระทั่งมีมีการประกาศใช้ พระราชบัญญัติสถาบันเทคโนโลยีพระจอมเกล้า (ฉบับที่ ๓) พ.ศ. ๒๕๒๒
ประวัติ > สถาบันเทคโนโลยีพระจอมเกล้า

พ.ศ.2515
ประวัติ > กำหนดการแบ่งส่วนราชการ

(๑)  สำนักงานอธิการบดี
(๒)  คณะ
สำนักงานอธิการบดี อาจแบ่งส่วนราชการออกเป็นกองและแผนก 
คณะ แบ่งส่วนราชการออกเป็นภาควิชาและสำนักงานเลขานุการ
สำนักงานเลขนุการคณะ อาจแบ่งส่วนราชการออกเป็นแผนก
ประวัติ > การดำเนินงานของสถาบัน

มีสภาสถาบันเป็นผู้ควบคุมดูแลกิจการทั่วไปของสถาบัน
สภาสถาบัน ประกอบด้วย รัฐมนตรีว่าการกระทรวงศึกษาธิการ เป็นนายกสภาสถาบัน  ปลัดกระทรวงศึกษาธิการ เป็นรองนายกสภาสถาบัน อธิบดีกรมอาชีวศึกษา อธิการบดี รองอธิการบดี และคณะบดี เป็นกรรมการสภาสถาบัน โดยตำแหน่ง
และกรรมการสภาสถาบันผู้ทรงคุณวุฒิ ซึ่งทรงพระกรุณาโปรดเกล้าฯ แต่งตั้งมีจำนวนไม่น้อยกว่าสี่คน แต่ไม่เกินเก้าคน
หัวหน้าสำนักงานอธิการบดี เป็นกรรมการและเลขานุการสภาสถาบัน
ประวัติ > การบริหารงานของสถาบัน

มีอธิการบดีเป็นผู้บังคับบัญชารับผิดชอบในการบริหารงานของสถาบัน
อธิการบดี นั้นจะได้ทรงพระกรุณาโปรดเกล้าฯ ตั้งแต่โดยคำแนะนำของสภาสถาบัน และให้ดำรงตำแหน่งสามปี แต่จะทรงพระกรุณาโปรดเกล้าฯ แต่งตั้งใหม่อีกก็ได้  
และจะให้มีรองอธิการบดีคนหนึ่งหรือหลายคนทำหน้าที่เป็นผู้ช่วยก็ได้
ในคณะหนึ่ง ให้มีคณบดีเป็นผู้บังคับบัญชารับผิดชอบ
คณบดี นั้นสภาสถาบันจะได้แต่งตั้งจากคณาจารย์หรือผู้ซึ่งเคยดำรงตำแหน่งกรรมการสภาสถาบันมาแล้ว และให้ดำรงตำแหน่งสี่ปี แต่อาจได้รับแต่งตั้งใหม่อีกได้  
และจะมีรองคณบดีคนหนึ่งทำหน้าที่เป็นผู้ช่วยก็ได้
ถ้ามีการแบ่งส่วนราชการเป็นภาควิชา ให้มีหัวหน้าภาควิชาเป็นผู้บังคับบัญชารับผิดชอบในงานของภาควิชา 
ให้มีกรรมการประจำคณะประกอบ ด้วยคณบดีเป็นประธานกรรมการ รองคณบดี และหัวหน้าภาควิชาในคณะนั้นเป็นกรรมการ หรือเป็นกรรมการเพิ่มเติมให้ได้จำนวน ๔ คน
ให้คณะกรรมการตั้งผู้หนึ่งผู้ใดเป็นเลขานุการกรรมการประจำคณะ ซึ่งสภาสถาบันแต่งตั้งให้ดำรงตำแหน่งสองปี แต่อาจได้รับแต่งตั้งใหม่อีกได้
ประวัติ > การจัดการศึกษา

การจัดการศึกษาของสถาบันแบ่งออกเป็น  ๓  ระดับ
๑.  ระดับประกาศนียบัตรวิชาชีพ ซึ่งเป็นระดับเดียวกบประโยคมัธยมศึกษาตอนปลายสายอาชีพ หรือเรียกเป็นสามัญว่าระดับช่างฝีมือ
ระดับนี้รับผู้สำเร็จจากมัธยมศึกษาตอนต้นสายสามัญ หรือที่เรียกโดยย่อว่า  มศ. ๓  เข้าศึกษาหลักสูตร  ๓  ปี
๒.  ระดับประกาศนียบัตรวิชาชีพชั้นสูง หรือที่เรียกเป็นสามัญว่าช่างเทคนิค ระดับนี้รับนักศึกษาสองประเภท  คือ
ประเภทที่หนึ่ง  รับผู้สำเร็จจากมัธยมศึกษาตอนปลายสายสามัญ ซึ่งเรียกโดยย่อว่า  มศ. ๕  เข้าศึกษาหลักสูตร  ๓  ปี
ประเภทที่สอง  รับผู้สำเร็จจากระดับที่หนึ่งคือวิชาชีพ และจากมัธยมศึกษาตอนปลายสายอาชีพ ซึ่งเรียกโดยย่อว่า  มศ. ๖ เข้าศึกษาหลักสูตร  ๒  ปี
๓.  ระดับปริญญา รับผู้สำเร็จการศึกษาจากระดับที่สอง คือระดับวิชาชีพชั้นสูง เข้าศึกษาหลักสูตร  ๒  ปี
การศึกษาทั้งสามระดับมีหลักสูตรจบในตัวแต่ละระดับ  เพื่อผู้สำเร็จจะได้ออกไปประกอบอาชีพได้ หากผู้ใดประสงค์จะศึกษาต่อในระดับสูงขึ้นไปก็ย่อมทำได้โดยสมัครสอบคัดเลือกเข้าศึกษาในสถาบัน ทั้งนี้เพราะต้องการผู้มีสติปัญญาและผลการเรียนดีพอ เนื่องจากสถาบันเทคโนโลยีพระจอมเกล้าได้รวมวิทยาลัย  ๓  แห่งเข้ามาเป็นสถาบันสถานศึกษาทั้ง  ๓  แห่ง มีที่ตั้งแยกออกไปเป็นแต่ละแห่งห่างไกลกัน
การจัดการศึกษาก็เป็นไปตามความมุ่งหมายและวัตถุประสงค์ของสัญญาและข้อตกลงในการให้ความช่วยเหลือของต่างประเทศ  คือ
สถาบันเทคโนโลยีพระจอมเกล้า ศูนย์ธนบุรี ได้รับความช่วยเหลือจาก โครงงานพัฒนาแห่งสหประชาชาติ  (UNDP)  แห่ง  UNESCO
สถาบันเทคโนโลยีพระจอมเกล้า ศูนย์พระนครเหนือ  ได้รับความช่วยเหลือจาก รัฐบาลเยอรมัน
สถาบันเทคโนโลยีพระจอมเกล้า ศูนย์นนทบุรี  ได้รับความช่วยเหลือจาก รัฐบาลญี่ปุ่น
ฉะนั้น  แม้จะได้รวมสถานศึกษาทั้ง  ๓ แห่งเข้าเป็นสถาบันเทคโนโลยีพระจอมเกล้าตามกฎหมายแล้วก็ตาม แต่การดำเนินงานก็ต้องแยกกันทำ สถานที่ตั้งก็ยังแยกกันอยู่ตามเดิม  เพราะทั้ง  ๓  แห่งได้วางรากฐานไว้มั่นคงแล้ว  จึงไม่อาจรวมงานให้เป็นที่เดียวกันได้
ประวัติ > โครงสร้างการบริหารงาน

๑. สำนักงานอธิการบดี  จัดแบ่งสายงานการดำเนินงานดังนี้
กองกลาง  ดำเนินงานด้านธุรการเกี่ยวกับการประสานงานทั่วไป  เกี่ยวกับระเบียบข้าราชการ  ระเบียนนักศึกษา
การประชาสัมพันธ์  การประสานงานทั่วไป  ตลอดจนการเงินสถาบัน
การจัดแบ่งคณะและภาควิชาจัดแบ่งดังนี้
๒. คณะวิศวกรรมศาสตร์ธนบุรี  เปิดสอนภาควิชา
วิศวกรรมไฟฟ้า
วิศวกรรมเครื่องกล
วิศวกรรมโยธา
วิศวกรรมอุตสาหการ
ผู้ศึกษาครบตามหลักสูตร  ๒  ปี  จะได้รับปริญญาวิศวกรรมศาสตร์  ใช้อักษรย่อ  วศ.บ.  (B.Eng.)
๓. คณะครุศาสตร์อุตสาหกรรมและวิทยาศาสตร์ธนบุรี  เปิดสอนภาควิชาเช่นเดียวกับคณะวิศวกรรมศาสตร์
แต่ผู้จบการศึกษาระดับปริญญาในคณะนี้จะได้รับปริญญาครุศาสตร์และอุตสาหกรรม  ใช้อักษรย่อว่า  ค.อ.บ.  (B.S.I.Ed.)
๔. คณะวิศวกรรมศาสตร์พระนครเหนือ  เปิดสอนภาควิชา
วิศวกรรมเครื่องกล
วิศวกรรมไฟฟ้า
เทคนิคอุตสาหกรรม
๓.๑  ผู้ศึกษาครบตามหลักสูตร  ๒  ปี  จะได้รับปริญญาวิศวกรรมศาสตร์บัณฑิต  ใช้อักษรย่อ  ว.ศ.บ.  (B.Eng.)
๓.๒  ผู้ศึกษาครบตามหลักสูตร  ๒  ปี  ของภาควิชาเทคนิคอุตสาหกรรม  จะได้รับปริญญาอุตสาหกรรมศาสตร์บัณฑิต  ใช้อักษรย่อว่า อส.บ.  (B.Ind.  Technology)
๕. คณะครุศาสตร์อุตสาหกรรมและวิทยาศาสตร์พระนครเหนือ  เปิดสอนภาควิชา
ครุศาสตร์อุตสาหกรรมเครื่องกล
ครุศาสตร์อุตสาหกรรมไฟฟ้า
ผู้ศึกษาครบตามหลักสูตร  ๒  ปี  จะได้รับปริญญาครุศาสตร์อุตสาหกรรมบัณฑิต  ใช้อักษรย่อว่า  ค.อ.บ.  (B.S.I.Ed.)
๖. คณะวิศวกรรมศาสตร์นนบุรี  เปิดสอนภาควิชา
วิศวกรรมไฟฟ้า (โทรคมนาคม)
ผู้ศึกษาครบตามหลักสูตร  ๒  ปี  จะได้รับปริญญาวิศวกรรมศาสตร์บัณฑิต  ใช้อักษรย่อว่า  ว.ศ.บ.  (B.Eng.) สาขาวิชาไฟฟ้าโทรคมนาคม
๗. คณะสถาปัตยกรรมศาสตร์  เปิดสอนภาควิชา
สถาปัตยกรรมศาสตร์
มัณฑนศิลป์
ศิลปอุตสาหกรรม
ผู้ศึกษาครบตามหลักสูตร  ๒  ปี  จะได้รับปริญญาสถาปัตยกรรมศาสตร์บัณฑิต  ใช้อักษรย่อว่า  สถ.บ.  (B.Arch.)
ภาควิชาครุศาสตร์นนทบุรี  เปิดสอนสาขาวิชา
ไฟฟ้าโทรคมนาคม
สถาปัตยกรรม
มัณฑนศิลป์
ศิลปอุตสาหกรรม
ผู้ศึกษาครบหลักสูตร  ๒  ปี  จะได้รับปริญญาครุศาสตร์อุตสาหกรรมบัณฑิต  ใช้อักษรย่อว่า  ค.อ.บ.  (B.S.I.Ed.)
ประวัติ > การแยกสถาบัน

จุดเริ่มต้นการแยกเป็นสามสถาบันเริ่มตั้งแต่ พ.ศ. 2524 ในการสรรหาอธิการบดีใหม่ เนื่องจากทั้งสามวิทยาเขตมีความแตกต่างกันหลายประการ ทั้งความเป็นมา ปรัชญา และวิธีการจัดการศึกษา และมีปัญหาในการสรรหาสรรหาอธิการบดีคนใหม่ เมื่อตำแหน่งอธิการบดีว่างลงใน พ.ศ. 2526 จึงให้รองอธิการบดีประจำวิทยาเขตผลัดกันเป็นผู้รักษาการแทนอธิการบดี คนละ 3 เดือนไปพลางก่อน  ระหว่างที่ข้อเสนอเพื่อแยกวิทยาเขตออกจากกันเป็นอิสระโดยออกเป็นกฎหมายอยู่ระหว่างการพิจารณา  กระบวนการนี้ยืดเยื้อยาวนาน เพราะมีการเสนอโครงสร้างหลายรูปแบบ แม้กฎหมายผ่านสภาผู้แทนราษฎรไปแล้วแต่วุฒิสภากลับไม่รับหลักการ ในที่สุดพระราชบัญญัติดังกล่าวก็ประกาศในราชกิจจานุเบกษาเมื่อ 19 กุมภาพันธ์ 2529 เป็นจุดสิ้นสุดของสถาบันเทคโนโลยีพระจอมเกล้าที่มีอายุเกือบ 15 ปี และทำให้เกิดสถาบันอุดมศึกษาของรัฐ สังกัดทบวงมหาวิทยาลัย ที่เป็นอิสระต่อกันสามแห่งได้แก่
สถาบันเทคโนโลยีพระจอมเกล้าธนบุรี (เปลี่ยนเป็น มหาวิทยาลัยเทคโนโลยีพระจอมเกล้าธนบุรี พร้อมแปลงสภาพเป็น สถาบันอุดมศึกษาในกำกับของรัฐบาล เมื่อ พ.ศ. 2541)
สถาบันเทคโนโลยีพระจอมเกล้าพระนครเหนือ (เปลี่ยนเป็น มหาวิทยาลัยเทคโนโลยีพระจอมเกล้าพระนครเหนือ พร้อมแปลงสภาพเป็น สถาบันอุดมศึกษาในกำกับของรัฐบาล เมื่อ พ.ศ. 2550)
สถาบันเทคโนโลยีพระจอมเกล้าเจ้าคุณทหารลาดกระบัง (แปลงสภาพเป็น สถาบันอุดมศึกษาในกำกับของรัฐบาล เมื่อ พ.ศ. 2551)